钦定古今图书集成/明伦汇编/氏族典/第145卷 > 《廖用贤尚友录》 > 孙武
## 钦定古今图书集成/明伦汇编/氏族典/第145卷 > 《廖用贤尚友录》 > 孙武

按《史记孙子传》：“孙子武者，齐人也，以兵法见于吴王
阖庐。阖庐曰：‘子之十三篇，吾尽观之矣。可试以妇人
乎’？曰：‘可’。于是许之。出宫中美人得百八十人。孙子分
为二队，以王之宠姬二人各为队长，皆令持戟，令而
鼓之。妇人大笑，孙子遂斩二人以徇。阖庐知孙子能
用兵，以为将，西破强楚入郢，北威齐晋，显名诸侯。”